CELEX: 62010TN0119
Language: et
Date: 2010-03-05 00:00:00
Title: Kohtuasi T-119/10: 5. märtsil 2010 esitatud hagi — Madalmaad versus komisjon

1.5.2010   
            
            
               ET
            
            
               Euroopa Liidu Teataja
            
            
               C 113/77
            
         5. märtsil 2010 esitatud hagi — Madalmaad versus komisjon
   (Kohtuasi T-119/10)
   2010/C 113/111
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: C. Wissels, Y. de Vries ja J. Langer)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 23. detsembri 2009. aasta otsus K(2009) 10712, millega vähendati finantsabi, mis anti komisjoni 18. detsembri 1997. aasta otsusega K(97) 3742 (ERF nr 970010008) Rein-Maasi ennetava üleujutustõrje programmile ühenduse algatuse IC Interreg II/C raames Belgia Kuningriigis, Saksamaa Liitvabariigis, Luksemburgi Suurhertsogiriigis ja Madalmaade Kuningriigis Euroopa Regionaalarengu Fondist (ERF);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja esitab oma hagi toetuseks järgmised väited:
   
               —
            
            
               rikutud on määruse nr 4253/88 (1) artikli 24 lõiget 2, kuna finantskorrektsioonid määrati kindlaks ekstrapoleerimise teel, kuigi see säte ei anna selleks alust;
            
         
               —
            
            
               rikutud on määruse nr 4253/88 artikli 23 lõikeid 2 ja 3, kuna kasutati kogusummalisi finantskorrektsioone, kuigi see säte ei anna selleks alust;
            
         
               —
            
            
               rikutud on õiguskindluse põhimõtet, kuna liikmesriigile on pandud kohustused lähtuvalt Euroopa Kohtu praktikast, mis on hilisem nende kohustuste panemisest ning mis ei olnud selleks hetkeks liikmesriikidele teada, selge ega ette nähtav;
            
         
               —
            
            
               rikutud on proportsionaalsuse põhimõtet, kuna lepingutega seoses deklareeritud kuludele on kohaldatud 25 % suurust finantskorrektsiooni, kusjuures järgitud ei ole selliseid üldpõhimõtteid nagu läbipaistvuse, mittediskrimineerimise ja võrdse kohtlemise põhimõte;
            
         
               —
            
            
               rikutud on proportsionaalsuse põhimõtet, kuna lepingutega seoses deklareeritud kuludele on kohaldatud 100 % suurust finantskorrektsiooni, mis ületab direktiivis 93/37/EMÜ (2), direktiivis 93/36/EMÜ (3) või direktiivis 92/50/EMÜ (4) sätestatud piirmäärasid ning mis on antud hanget korraldamata;
            
         
               —
            
            
               rikutud on põhjendamiskohustust, kuna ei ole põhjendatud, kuidas määrati kindlaks kohaldatud finantskorrektsioonid;
            
         
               —
            
            
               rikutud on põhjendamiskohustust, kuna tehtud on projektipõhiseid vähendusi, mida ei ole piisavalt põhjendatud.
            
         
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, lk 1).
   
      (2)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163).
   
      (3)  Nõukogu 14. juuni 1993. aasta direktiiv 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1; ELT eriväljaanne 06/02, lk 110).
   
      (4)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1; ELT eriväljaanne 06/01, lk 322).